Алена Уладзіміраўна Стальбоўская

Алена Уладзіміраўна Стальбоўская (нар. , Камянец) — беларуская юрыстка і дэпутатка.

 Біяграфія 
Нарадзілася 21 чэрвеня 1977 года ў горадзе Камянец Брэсцкай вобласці.  

Скончыла Гродзенскі дзяржаўны ўніверсітэт імя Янкі Купалы, Інстытут павышэння кваліфікацыі і перападрыхтоўкі кадраў гэтага ж універсітэта, а таксама яго магістратуру.  

Працавала начальніцай аддзела кадраў, юрысконсультам гандлёвага прадпрыемства «Веча-Святлотэхніка»; юрысконсультам прадпрыемства «Свідравіна»; галоўным юрысконсультам «Гроднааптгандаль»; юрысконсультам прадпрыемства «Квінфуд»; вядучай спецыялісткай, вядучым юрысконсультам Галоўнага філіяла па Гродзенскай вобласці «Белінвестбанка»; вядучым юрысконсультам, галоўным юрысконсультам юрыдычнага дэпартамента   «Белінвестбанка»; начальніцай аддзела, галоўным юрысконсультам, намесніцай начальніка філіяла — начальніцай аддзела філіяла Банка развіцця Рэспублікі Беларусь у г. Гродне.  

Дэлегатка VII Усебеларускага народнага сходу.  

Начальніца філіяла ААТ «Банк развіцця Рэспублікі Беларусь» у горадзе Гродне.  

Член грамадскага аб’яднання «Беларускі саюз жанчын».  

Выбрана ў 2024 годзе членам Савета Рэспублікі Нацыянальнага сходу Беларусі 8-га склікання ад Гродзенскай вобласці (вылучана ад Свіслацкага, Бераставіцкага і Гродзенскага раёнаў). Член Пастаяннай камісіі Савета Рэспублікі па эканоміцы, бюджэце і фінансах.  

 Узнагароды 
Узнагароджана ганаровай граматай Банка развіцця Рэспублікі Беларусь і падзякай старшыні праўлення банка.  

Па выніках 2023 года прысвоена ганаровае званне «Чалавек года Гродзеншчыны».  

 Крыніцы 

 Спасылкі 
 Профіль Алены Стальбоўскай на сайце Савета Рэспублікі

Катэгорыя:Члены Савета Рэспублікі Нацыянальнага сходу Рэспублікі Беларусь 8-га склікання
Катэгорыя:Дэлегаты Усебеларускага народнага сходу 7-га склікання